Hóast leikarnir halda jólafrí, so fer nógv arbeiðið fram handan tjaldini í felagnum. Í dag er góðu tíðindini, at vit kunnu kunngera at Lukasz Cieslewicz og Símun Waag Høgnesen fara at venja U16 Dreingir hjá B36 komandi ár Vit hava í okkara felag nógvar dugnaligar leikarar í árgangi, tí er týdningarmikið, at vit hava tveir góðar og dugnaligar venjarar at taka sær av A og B liðnum hjá U16 árganginum. Lukasz kenna vit væl sum leikara í okkara felag, og hevur hann eisini royndir sum ungdómsleikari uttanlands, og hann veit tí, hvat krevst hjá dreingjum í hesum árgangi at røkka hægsta tindi. Í vár fór Lukasz undir at taka A prógv sum venjari og heldur hendan útbúgvingin fram komandi ár. Símun Waag Høgnesen hevur eisini nógvar royndir sum fótbóltsleikari, og hevur hann áður roynt seg sum ungdómsvenjari í KÍ. Í vár fer Símun Waag samstundis undir at taka síðsta partin av B venjaraprógvinum. Venjingin hjá U16 Dreingjum byrjar aftur í januar mánaði, og um nakar skuldi haft áhuga venja við, so er møguleiki at melda seg í hendan Facebook bólkin, har øll neyðug kunning verður løgd út: